**KAPOSVÁR MEGYEI JOGÚ VÁROS 1. változat**

**POLGÁRMESTERE**

## ELŐTERJESZTÉS

**a Kaposvári Szakképzési Centrum által fenntartott intézmények átszervezésének véleményezéséről**

A Kaposvári Szakképzési Centrum főigazgatójának tájékoztatása szerint a Nemzeti Szakképzési és Felnőttképzési Hivatal megkezdte a nemzeti köznevelésről szóló 2011. évi CXC. törvény 83. § (2) bekezdése értelmében az intézmény alapító okiratára vonatkozó átszervezés előkészítését.

A Kaposvári Szakképzési Centrum fenntartásában működő, a Kaposvári SZC Eötvös Loránd Műszaki Szakgimnáziuma, Szakközépiskolája és Kollégiuma (7400 Kaposvár, Pázmány Péter utca 17.), a Kaposvári SZC Lamping József Műszaki Szakgimnáziuma és Szakközépiskolája, (7400 Kaposvár, Cseri út 6.), a Kaposvári SZC Széchenyi István Kereskedelmi és Vendéglátóipari Szakképző Iskolája (7400 Kaposvár, Rippl-Rónai utca 15.), és a Kaposvári SZC Szigeti-Gyula János Egészségügyi Szakképző Iskolája (7400 Kaposvár, Szent Imre utca 14/D.) tagintézményeket érintő átszervezésnek minősülő változtatásokkal kívánnak élni.

A nemzeti köznevelésről szóló 2011. évi CXC. törvény 83. § (4) bekezdés h) pontja szerint, a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a vagyonkezelésben lévő ingatlan tulajdonos önkormányzatának véleményét.

A Kaposvári SZC Eötvös Loránd Műszaki Szakgimnáziuma, Szakközépiskolája és Kollégiumot érintő G/00893-000/2017 iktatószámú felterjesztése értelmében a tagintézmény kollégiumi telephelye önálló épületben helyezkedik el. A kollégium létszáma (273 fő kollégista) miatt a jogszabályi előírásoknak megfelelően szükséges önálló intézményegység kialakítása és tagintézményvezető-helyettes kinevezése.

A Kaposvári SZC Lamping József Műszaki Szakgimnáziuma és Szakközépiskolája G/00890-000/2017 iktatószámú felterjesztés szerint az alapító okiratban meghatározott felvehető maximális tanulólétszám 760 fő.

A tagintézményben az elmúlt 5 évben folyamatosan csökkent a nappali képzésben résztvevő tanulók létszáma. Az elmúlt tanévben nappali tagozaton a maximális gyermek-, tanulólétszám 550 fő volt, így indokolttá vált a maximális létszám csökkentése.

A G/00891-000/2017 iktatószámú felterjesztés alapján a tagintézményben a felnőttoktatásban tanulók száma az utóbbi két évben ugrásszerűen megnőtt.

A felnőttoktatási tagozaton a magasabb beiskolázási létszámarányok miatt indokolt a maximális gyermek-, tanulólétszám 160 főről 190 főre történő növelése.

A G/00894-000/2017 iktatószámú felterjesztés alapján a Kaposvári SZC Széchenyi István Kereskedelmi és Vendéglátóipari Szakképző Iskolája név az iskolatípusok elnevezésének megváltozása megváltozott. Indokolt, hogy a jogszabályban meghatározottak szerint szerepeljen a feladatellátásihely megnevezése.

A tagintézmény új neve Kaposvári SZC Széchenyi István Kereskedelmi és Vendéglátóipari Szakgimnáziuma és Szakközépiskolája.

Kaposvári SZC Szigeti-Gyula János Egészségügyi Szakképző Iskolájának a G/00898-000/2017 iktatószámú felterjesztés alapján a 2017/2018-as tanévtől szintén indokolt az iskolatípusok elnevezésének megváltozása miatt a tagintézmény új nevének módosítása az alapító okiratban Kaposvári SZC Szigeti-Gyula János Egészségügyi Szakgimnáziuma és Szakközépiskolája.

A G/00896-000/2017 iktatószámú felterjesztés szerint a tagintézményben perioperatív asszisztens (műtői környezetben végzett műtéti és egyéb invazív beavatkozások kivitelezésében segítő) képzés indítását tervezik. A képzés elsődleges célja. hogy a postoperatív betegellátásban a műtétet végző osztályokon szakképzett személyzet álljon rendelkezésre. Várható elhelyezkedési módok: egészségügyi szolgáltatás, operatív ellátás, egynapos sebészet, endoszkópos vizsgálatok terén lehetséges.

A G/00897-000/2017 iktatószámú felterjesztés értelmében a következő tanévtől bővíteni szeretnék az egészégügyben az ápoló szakterület mellett az asszisztensi területet is a gyógyszertári asszisztens OKJ szerinti új szakképesítés felvételével.

.

Kérem a Tisztelt Közgyűlést, hogy az előterjesztéshez kapcsolódó határozati javaslatokat fogadja el.

**Kaposvár, 2017. április 20.**

Szita Károly

polgármester

**HATÁROZATI JAVASLAT:**

Kaposvár Megyei Jogú Város Közgyűlése megtárgyalta a Kaposvári Szakképzési Centrum által fenntartott intézmények átszervezésének véleményezéséről szóló előterjesztést és az alábbi határozatokat hozta:

1. A Közgyűlés támogatja a Kaposvári Szakképzési Centrum G/00893-000/2017 iktatószámú felterjesztését, a Kaposvári SZC Eötvös Loránd Műszaki Szakgimnáziuma, Szakközépiskolájában (7400 Kaposvár, Pázmány Péter utca 17.) az önálló intézményegység kialakítását és a tagintézményvezető-helyettes kinevezését.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)

1. A Közgyűlés támogatja a Kaposvári Szakképzési Centrum G/00890-000/2017 iktatószámú felterjesztését, a Kaposvári SZC Lamping József Műszaki Szakgimnáziuma és Szakközépiskolájában nappali tagozaton a maximális gyermek-, tanulólétszám csökkentését 550 főre.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)

1. A Közgyűlés támogatja a Kaposvári Szakképzési Centrum G/00891-000/2017 iktatószámú felterjesztését, a Kaposvári SZC Lamping József Műszaki Szakgimnáziuma és Szakközépiskolájában felnőttoktatási tagozaton a maximális gyermek-, tanulólétszám 190 főre történő növelését.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)

1. A Közgyűlés támogatja a Kaposvári Szakképzési Centrum G/00894-000/2017 iktatószámú felterjesztését, a Kaposvári SZC Széchenyi István Kereskedelmi és Vendéglátóipari Szakképző Iskolája nevének módosítását a Kaposvári SZC Széchenyi István Kereskedelmi és Vendéglátóipari Szakgimnáziuma és Szakközépiskolája elnevezésre.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)

1. A Közgyűlés támogatja a Kaposvári Szakképzési Centrum a G/00898-000/2017 iktatószámú felterjesztését, Kaposvári SZC Szigeti-Gyula János Egészségügyi Szakképző Iskolája nevének módosítását a Kaposvári SZC Szigeti-Gyula János Egészségügyi Szakgimnáziuma és Szakközépiskolája elnevezésre.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)

1. A Közgyűlés támogatja a Kaposvári Szakképzési Centrum G/00896-000/2017 iktatószámú felterjesztését, a Kaposvári SZC Szigeti-Gyula János Egészségügyi Szakképző Iskolájában a 2017/2018-as tanévtől a perioperatív asszisztens OKJ szerinti új szakképesítés felvételét.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)

1. A Közgyűlés támogatja a Kaposvári Szakképzési Centrum G/00897-000/2017 iktatószámú felterjesztését, a Kaposvári SZC Szigeti-Gyula János Egészségügyi Szakképző Iskolájában a 2017/2018-as tanévtől a gyógyszertári asszisztens OKJ szerinti új szakképesítés felvételét.

Felelős: Szita Károly polgármester

Közreműködik: dr. Gróf Regina irodavezető

Határidő: 2017. április 28. (közlésre)